ایران رسمیلری اونیورسیتتلرده آذربایجان دیلینین تدریسینه قارشی چیخیرلار.
آخار. آذ «تسنیم» آگنتلیینه ایستینادا خبر وئریر کی، بونو ایران پرزیدنتلیینه نامزد محمد باقر قالیبافین غربی آذربایجانداکی سئچکی قرارگاهینین رهبری سهراب عبدالله زاده سؤیلهییب.
«بیز اونیورسیتتلرده آذربایجان دیلینین تدریسی مسئلهسینی گوندهمه گتیرمیشدیک. لاکین رسمیلر اونیورسیتتلرده آذربایجان دیلینین تدریس اولونماسینا قارشی چیخدیلار. بیز یئنه ده بو مسئله نی گوندهمه گتیرجییک، لاکین امینیک کی، نؤوبتی دفعه ده اونلارین مقاومتی ایله اوزلشجییک»، - دئیه او بیلدیریب.
سهراب عبدالله زاده محض کیمین مقاومتی ایله اوزلشدیکلرینی آچیقلاماییب.
او، همچینین، ارومیه گؤلو مسئلهسینه توخوناراق، بونونلا باغلی قالیبافین خصوصی پلانی اولدوغونو بیلدیریب.
قید ائدک کی، ایران پرزیدنتلیینه نامیزدلر دفعهلرله آذربایجان دیلی و اورمییه بحرانینی حل ائدجکلرینی دئسهلر ده، مسئله هله ده حل اولونمامیش قالیر. بو ایسه آذربایجانلیلار آراسیندا اونلارا قارشی اینامین ایتمهسینه سبب اولور.
قالیباف مشهدده آنادان اولوب. آتاسی کورد، آناسی فارسدیر. ۱۹۹۶-جی ایلده ایران ایسلام اینقیلابی کئشیکچیلری کورپوسونا رهبرلیک ائدیب. او، محمد خاتمینین دؤورونده پرزیدنته سپاه کماندیرلرینین گؤندردیی خبردارلیق مکتوبونا ایمضا آتانلار سیراسیندا اولوب. مهافیظه کاردیر.
azb_Arab azb_Arab azb_Arab azb_Arab azb_Arab azb_Arab azb_Arab